
Orehova muha
Spremljanje pojava in zatiranje orehove muhe
Na območju Celjske in Koroške regije smo v tem tednu (mer 13. in 16. julijem) na vseh opazovanih lokacijah na plošč zabeležili prve ulove orehove muhe. Ulovi so na vseh opazovanih  lokacijah trenutno maloštevilni. 
V nasadih orehov natančno (na tri dni) spremljate ulove orehove muhe z rumenimi lepljivimi ploščami z dodatkom atraktanta. V nasadih, kjer je v bila v lanskem letu zaradi orehove muhe povzročena škoda priporočamo, da opravite prvo škropljenje 4 do 6 dni po prvem ulovu orehove rume na rumenih lepljivih ploščah. 
Glede na podatke opazovanj in vremensko napoved, ki napoveduje deževen konec tedna svetujemo, da na območju Celjske in Koroške regije prvo škropljenje proti orehovi muhi opravite v naslednjem tednu, med 19. in 25. julijem. 

Prvo škropljenje svetujemo opraviti s pripravkom na osnovi aktivne snovi spinosad Laser plus v odmerku 0,075 L/ha ali Laser 240 SC v odmerku 0,15 L/ha in porabi vode do 3L na drevo v polni rodnosti oz. 380 L/ha. Škropilni brozgi je potrebno dodati prehranski atraktant Nutrel v 1,5 % koncentraciji (1,5 L/100 L/vode), ki privablja odrasle orehove muhe, te se z njim hranijo in s tem zaužijejo tudi insekticid. 
S to mešanico se poškropi spodnjo eno tretjino drevesne krošnje na severni ali vzhodni strani. Za škropljenje se uporabi šobe, ki oblikujejo nekoliko večje kapljice.
[bookmark: _GoBack]V primeru, da boste po škropljenju še beležili ulove orehove muhe, škropljenje enkrat ali dvakrat ponovite v presledku enega do dveh tednov. Tudi v primeru, ko pada več kot 10 mm dežja, škropljenje ponovite takoj, ko se drevesa posušijo. Pripravek Laser plus ali Laser 240 SC se lahko na istem zemljišču uporabi največ 3 krat v eni rastni dobi.
Namesto zgoraj omenjenih pripravkov se lahko škropljenje opravi tudi s pripravkom Imidan 50 WG v odmerku 1,5 kg/ha in dodatkom atraktanta Nutrel, pri čemer se ravno tako poškropi samo spodnja tretjina drevesa na S ali V strani. Pripravek se lahko uporabi na istem zemljišču največ 2 krat v eni rastni dobi. 
Vsi našteti pripravki zatirajo tudi jabolčnega zavijača, katerih gosenice se lahko zavrtajo tudi v plodove orehov. Optimalen rok za zatiranje druge generacije jabolčnega zavijača je med 19. in 30. julijem. Tako boste ob upoštevanju roka zatiranja orehove muhe hkrati zatrli tudi jabolčnega zavijača. 
Pri delu upoštevajte karenco, ki je za pripravek  Laser plus in Laser 240 SC 30 dni, za pripravek Imidan 50 WG pa 7 dni. 
V ekoloških nasadih je dovoljena samo kombinacija pripravka Laser plus ali Laser 240 SC + Nutrel.
Za obvladovanje in zatiranje orehove muhe lahko uporabite tudi insekticidno past (vabo) DECIS TRAP OREHOVA MUHA, ki je je zaprt sistem vabe. Sestavljena je iz dvodelne plastične posode, pri kateri je zgornji del (pokrov) na notranji strani impregniran z aktivno snovjo deltametrin. V spodnji posodi so majhne odprtine, ki omogočajo dostop orehovi muhi; v njej je nameščena porozna vrečka, ki vsebuje prehransko privabilo za orehovo muho, in hkrati služi kot lovilna posoda za škodljivca.
Past je že pripravljena za neposredno uporabo. Posamezno past se vzame iz ovojne vrečke in se jo obesi na drevo. V nasad orehov se enakomerno porazdeli od 50 do 100 pasti na ha, odvisno od stopnje napada orehove muhe. Pasti se namesti na južno stran krošnje na višino 1,40 - 2 m od tal. Pasti učinkovito delujejo do 150 dni. Za posamezna drevesa zadostuje 1 past na drevo. 
Pasti se namesti ob pojavu orehove muhe, od začetka razvoja plodov do njihove zrelosti. 
Karenca je zagotovljena z načinom uporabe.
OPOZORILO: Pri uporabi sredstev nevarnih za čebele izvajajte škropljenje izključno pozno zvečer, ponoči ali zgodaj vzjutraj, ko so čebele v panjih ter poskrbite, da bo podrast pomulčena!

